Hafi nemandi greiningu um lesblindu eða þurfi af öðrum ástæðum prófin með stækkuðu letri og / eða lituðum prófblöðum eða í tölvu með talgervli , ber honum að sækja um það til fjarnámsstjóra fyrir 20. apríl . Við lítum svo á að allir taki prófin hér í húsnæði Fjölbrautaskólans við Ármúla , nema þeir tilkynni um annan prófstað . Þeir sem ekki geta tekið prófin í húsnæði Fjölbrautaskólans við Ármúla hafa þrjá möguleika : Að taka prófin í öðrum framhaldsskólum og menntasetrum . Að taka prófin í grunnskólum landsins . Að taka prófin í sendiráðum eða öðrum stöðum nálægt heimilum nemenda erlendis . Ef próf er tekið í menntastofnun / framhaldsskóla öðrum en FÁ : Ef nemandi tekur próf í einum af eftirtöldum framhaldsskólum landsins , sér fjarnámsstjóri um að hafa samband við ábyrgðarmann í viðkomandi framhaldsskóla . Þið þurfið hins vegar að tilkynna fjarnámsstjóra hvar þið hyggist taka prófin fyrir 20. apríl . Sendið nafn ábyrgðarmanns , netfang hans auk nafns stofnunarinnar og stöðu ábyrgðarmanns í stofnuninni . Ef próf er tekið í sendiráði eða annars staðar erlendis : Erlendis hafa sendiráð Íslands þjónustað nemendur sem og ýmsar skólastofnanir . Nemendur sem hyggjast taka próf erlendis þurfa sjálfir að sjá um að útvega stað og ábyrgðarmann . Tilkynnið hver verður ábyrgðarmaður ykkar í prófunum fyrir 20. apríl á fjarnam@fa.is . Skráið hjá ykkur prófdagana ykkar . Tilkynnið fyrir 20. apríl ef þið hyggist taka lokapróf annars staðar en í húsnæði Fjölbrautaskólans við Ármúla . Sendið inn beiðni fyrir 20. apríl ef þið þurfið próf í tölvu með talgervli og / eða stækkað letur og / eða litaðar prófarkir . Greining þarf að liggja fyrir .